CELEX: 52015PC0486
Language: lt
Date: 2015-09-30
Title: Pasiūlymas EUROPOS PARLAMENTO IR TARYBOS SPRENDIMAS dėl lankstumo priemonės mobilizavimo Europos migracijos darbotvarkėje nustatytoms skubioms biudžeto priemonėms finansuoti

EUROPOS KOMISIJA
            Briuselis, 2015 09 30
            COM(2015) 486 final
            Pasiūlymas
            EUROPOS PARLAMENTO IR TARYBOS SPRENDIMAS
            dėl lankstumo priemonės mobilizavimo Europos migracijos darbotvarkėje nustatytoms skubioms biudžeto priemonėms finansuoti 
            
               
         
         
            
               AIŠKINAMASIS MEMORANDUMAS
            
            
               2013 m. gruodžio 2 d. Tarybos reglamente (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
                  1
               , numatyta galimybė mobilizuoti lankstumo priemonę, kad būtų galima padengti aiškiai nurodytas išlaidas, kurių negalima padengti neviršijant daugiametės finansinės programos vienos ar kelių išlaidų kategorijų viršutinių ribų.
            
            
               Pagal Tarybos reglamento Nr. 1311/2013 11 straipsnį ir 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo
                  2
                12 punktą išnagrinėjusi visas galimybes perskirstyti asignavimus ir išnaudojusi visą nepaskirstytą maržą pagal išlaidų kategoriją „Saugumas ir pilietybė“ (3 išlaidų kategorija) Komisija siūlo mobilizuoti lankstumo priemonę. Mobilizuoti siūloma daugiametės finansinės programos 3 išlaidos kategorijos viršutinę ribą viršijančią 66,1 mln. EUR sumą, iš kurios numatoma finansuoti pabėgėlių krizės valdymo priemonėms skirtą paramą. 
            
            
               2016 m. iš lankstumo priemonės lėšų siūloma mobilizuoti 52,9 mln. EUR mokėjimų asignavimų, o 2017 m. – 13,2 mln. EUR mokėjimų asignavimų.
            
            
               Pasiūlymas
            
            
               EUROPOS PARLAMENTO IR TARYBOS SPRENDIMAS
            
            
               dėl lankstumo priemonės mobilizavimo Europos migracijos darbotvarkėje nustatytoms skubioms biudžeto priemonėms finansuoti 
            
            
               EUROPOS PARLAMENTAS IR EUROPOS SĄJUNGOS TARYBA,
            
            
               atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo
                  3
               , ypač į jo 12 punktą,
            
            
               atsižvelgdami į Europos Komisijos pasiūlymą,
            
            
               kadangi: 
            
            
               (1)Tarybos reglamento Nr. 1311/2013, kuriuo nustatoma 2014–2020 m. daugiametė finansinė programa
                  4
               , 11 straipsniu sukurta lankstumo priemonė, kuriai skirta suma siekia iki 471 mln. EUR per metus (2011 m. kainomis);
            
            
               (2)išnagrinėjusi visas galimybes perskirstyti 3 išlaidų kategorijos „Saugumas ir pilietybė“ viršutinės išlaidų ribos neviršijančius asignavimus Komisija siūlo iš lankstumo priemonės lėšų mobilizuoti 66,1 mln. EUR sumą migracijos srities priemonėms finansuoti;
            
            
               (3)2016 m. iš lankstumo priemonės lėšų siūloma mobilizuoti 52,9 mln. EUR mokėjimų asignavimų, o 2017 m. – 13,2 mln. EUR mokėjimų asignavimų,
            
            
               PRIĖMĖ ŠĮ SPRENDIMĄ:
            
            
               1 straipsnis
            
            
               2015 finansinių metų Europos Sąjungos bendrajame biudžete lankstumo priemonė naudojama siekiant padidinti įsipareigojimų asignavimus 66,1 mln. EUR, viršijant 3 išlaidų kategorijos „Saugumas ir pilietybė“ viršutinę išlaidų ribą.
            
            
               Ši suma naudojama pabėgėlių krizės valdymo priemonėms finansuoti.
            
            
               2016 m. iš lankstumo priemonės lėšų siūloma mobilizuoti 52,9 mln. EUR mokėjimų asignavimų, o 2017 m. – 13,2 mln. EUR mokėjimų asignavimų.
            
         
         
            
               2 straipsnis
            
            
               Šis sprendimas skelbiamas Europos Sąjungos oficialiajame leidinyje.
            
            
               Priimta Briuselyje
            
            
               
                  Europos Parlamento vardu
                        Tarybos vardu
               
               
                  Pirmininkas
                        Pirmininkas
               
            
         
         
            
                  
                     (1)
                  OL L 347, 2013 12 20, p. 884.
               
               
                  
                     (2)
                  OL C 373, 2013 12 20, p. 1.
               
               
                  
                     (3)
                  OL C 373, 2013 12 20, p. 1.
               
               
                  
                     (4)
                  OL L 347, 2013 12 20, p. 884.